Veľká cena Turecka

Veľká cena Turecka (angl. Turkish Grand Prix) boli bývalé automobilové preteky zaradené do Majstrovstiev sveta Formuly 1, konané v rokoch  až  na okruhu İstanbul Park v najväčšom meste Turecka - Istanbul.

 História 
Veľká cena Turecka sa prvýkrát objavila v kalendári Formuly 1 v sezóne 2005 ako súčasť expanzie šampionátu smerom do nových krajín. Rozhodnutie o zaradení Turecka do kalendára súviselo s rastúcim ekonomickým významom regiónu, podporou tamojšej vlády a zámerom rozšíriť globálny dosah Formuly 1. Preteky sa konali na novovybudovanom okruhuİstanbul Park, vtedy známom ako Istanbul Otodrom. Okruh sa nachádza sa v ázijskej časti Istanbulu v obci Tuzla.

 2005–2011: Prvá éra F1 v Turecku 
Okruh İstanbul Park navrhol nemecký architekt Hermann Tilke, ktorý stojí za viacerými modernými okruhmi Formuly 1. Trať bola otvorená v roku 2005 a už od prvého ročníka získala pozornosť vďaka svojmu prirodzenému výškovému členeniu a rýchlej, viacnásobne vracajúcej sa zákrute č. 8. Tá sa stala jedným z najnáročnejších miest v kalendári Formuly 1.

Prvé preteky v roku 2005 vyhral Fín Kimi Räikkönen, jazdiaci na McLarene. V rokoch 2006 až 2008 dominoval okruhu Felipe Massa z Ferrari, ktorý zaznamenal tri víťazstvá po sebe. Preteky v roku 2010 sa zapísali do histórie kolíziou medzi jazdcami Red Bullu Racing Sebastianom Vettelom a Markom Webberom, ktorá viedla k strate vedenia pre tím a neskôr sa stala jedným z ikonických momentov vzťahového napätia medzi oboma jazdcami.

Napriek športovému úspechu preteky trpeli dlhodobými problémami s návštevnosťou. İstanbul Park sa nachádza pomerne ďaleko od centra Istanbulu a prístupová infraštruktúra bola v čase konania prvých ročníkov obmedzená. Navyše sa organizátori dostali do sporov s promotérom F1 ohľadom licenčných poplatkov. Po sezóne 2011 sa Veľká cena Turecka v kalendári neobjavila.

 Návrat počas pandémie (2020–2021) 
Počas pandémie COVID-19 v roku 2020 sa Formula 1 pre reorganizáciu kalendára rozhodla vrátiť na niektoré staršie a flexibilné okruhy. İstanbul Park bol vybraný ako vhodná náhrada. Preteky v roku 2020 sa konali v daždivých podmienkach na novo zrenovovanej trati. Preteky vyhral Lewis Hamilton, ktorý tým získal svoj siedmy titul majstra sveta, čím vyrovnal rekord Michaela Schumachera.

Preteky sa konali aj v sezóne 2021, keď bol İstanbul Park opäť zaradený do kalendára ako náhradné podujatie za Veľkú cenu Japonska, ktorá bola kvôli pandémií COVID-19 zrušená. Podobne ako rok predtým, víkend sa niesol v meniacich sa podmienkach, no trať už mala lepšiu priľnavosť. Víťazom sa stal Valtteri Bottas jazdiaci za Mercedes, so štrnásťsekundovým náskokom pred Maxom Verstappenom.

 Potenciálne plány do budúcnosti 
Po roku 2021 sa veľká cena do kalendára opäť nedostala, no turecké športové a vládne inštitúcie opakovane deklarovali záujem o jej trvalý návrat. Okruh İstanbul Park prešiel vlastníckymi zmenami a začal byť využívaný na rôzne motoristické a komerčné podujatia. V posledných rokoch prebiehajú rokovania o opätovnom zaradení Veľkej ceny Turecka do dlhodobého plánu Formuly 1, hoci zatiaľ bez oficiálneho potvrdenia.

 Víťazi Veľkej ceny Turecka 

Opakovaní víťazi (jazdci):
VíťazstváJazdecRoky3 Felipe Massa2006, 2007, 20082 Lewis Hamilton2010, 2020Zdroj:

Opakovaní víťazi (tímy):
VíťazstváTímyRoky3 Ferrari2006, 2007, 20082 McLaren2005, 2010 Mercedes2020, 2021Zdroj:

Víťazi jednotlivých ročníkov:
RokJazdecTím Kimi RäikkönenMcLaren-Mercedes Felipe MassaFerrari Felipe MassaFerrari Felipe MassaFerrari Jenson ButtonBrawn-Mercedes Lewis HamiltonMcLaren-Mercedes Sebastian VettelRed Bull Racing-Renault2012 - 2019Neuskutočnené Lewis HamiltonMercedes Valtteri BottasMercedesZdroj:

 Referencie 


Turecko
Kategória:Šport v Turecku